Kudutshulwe umsolwa ngelenkunzi kwaBester eThekwini | News24Kudutshulwe umsolwa ngelenkunzi kwaBester eThekwiniDurban - Kuboshwe indoda eneminyaka engu-23 ubudala ngezithuba zabo-10:30 endaweni yakwaBester ngokuphanga ihlomile.Le ndoda ibihamba namanye amabili ngesikhathi bebamba inkunzi owesifazane oneminyaka engu-28 ubudala obelinde izinto zokuthutha phakathi komgwaqo uNyala noNtuzuma Access Road bemkhombe ngesibhamu bamphuca izimpahla zakhe ngaphambi kokubaleka.Isisulu sibe sesimemeza sifuna usizo, sasizwa yiphoyisa ebeselishayisile.OLUNYE UDABA: Kuboshwe umsolwa ngelokubamba inkunzi eGoliAmabili kula madoda adle phansi kwasala eyedwa yalwisana nephoyisa ilikhiphele i-screwdriver.Ngesikhathi iphoyisa limexwayisa ukuba ayeke akwenzayo yona yaba nenkani, kuphoqeleke ukuba iphoyisa lidubule umsolwa onyaweni.Umsolwa njengamanje usesibhedlela lapho aqashwe ngelokhozi ngamaphoyisa.UKhomishana wamaPhoyisa aKwaZulu-Natal, uLieutenant General Mmamonnye Ngobeni, ushayele leli phoyisa ihlombe ngomsebenzi walo omuhle."Siyathemba sizozibamba nalezi ezinye izigelekeqe kungekudala."
